# Paano makipag-usap sa mga bata tungkol sa mga bakuna laban sa COVID-19

Huling binago: ika-8 ng Agosto 2022

Ang pagbabakuna ay inirerekomenda rin para sa ilang mga batang edad 6 buwan hanggang 4 na taon na matinding immunocompromised, o may kapansanan, pati na rin iyong mga may kumplikado at/o maraming mga kalagayan sa kalusugan na nagdaragdag sa kanilang panganib ng malubhang COVID-19. Natural lamang sa iyong anak na maging mausisa at may maraming mga tanong tungkol sa mga pagbabakuna laban sa COVID-19. Narito ang ilang sa mga payo para sa pakikipag-usap sa mga bata bago at pagkatapos nilang mabakunahan.

Mahalaga na maging up to date sa mga pinakabagong payo na pangmedikal mula sa [website ng Department of Health and Aged Care](https://www.health.gov.au/).

Maaari mo ring talakayin ang anumang mga pag-aalala o mga tanong na mayroon ka tungkol sa pagbabakuna laban sa COVID-19 sa iyong tagapagbigay ng bakuna o doktor bago mabakunahan ang iyong anak.

Mahalagang pakinggan ang kanilang mga sagot at kilalanin ang anumang mga pangamba nila tungkol sa pagbabakuna.

* Sabihin sa akin kung ano ang alam mo sa ngayon tungkol sa bakuna laban sa

COVID-19.

* Nagkaroon ka na ba dati ng bakuna?

Malamang na ang iyong anak ay nabakunahan na noon at maaaring hindi ito naging masama.

Ipaliwanag nang tapat at sa isang paraan na angkop sa edad ang alam mo tungkol sa bakuna laban sa COVID-19.

Tandaan na ang mga bata ay nakakakuha ng emosyonal na palatandaan mula sa mga matatanda, kaya’t ang labis na pagbabahagi ng pangamba ay maaaring hindi nakakatulong at maaaring nakakabalisa sa iyong anak.

Ipaliwanag na ang doktor o propesyonal na pangmedikal ay magtatanong sa iyong anak ng ilang mga tanong, na ang iyong anak ay maiiniksyonan sa kanilang braso (o sa binti kung sila ay 6 na buwan hanggang sa wala pang 5 taon) na makakaranas sila ng isang maliit na pagturok at kung saan papasok ang hiringgilya ay maaaring mahapdi nang kaunti pagkatapos. Bigyang-tiwala ang iyong anak sa pamamagitan ng pagsasabi sa kanila na ito ay normal na maging mahapdi nang kaunti kung saan pumasok ang hiringgilya, at nangangahulugan ito na gumagana ang medisina.

Kung parang nababahala ang iyong anak tungkol sa pagbabakuna, subukang lalong siyasatin ang kanilang damdamin o humingi ng karagdagang payo mula sa iyong doktor kung kinakailangan.

## Sagutin ang mga tanong ng iyong anak

Maghanda ng mga sagot na nababagay sa mga bata para sa anumang mga maaaring katanungan ng iyong anak. Narito ang ilang mga mahahalagang mga tanong at sagot na maaaring makakatulong sa pag-uusap na ito:

Gumamit ng mga tunay na halimbawa, tulad ang pagprotekta sa mga lolo’t lola, at ang patuloy na paggawa ng mga bagay tulad ng pagpasok sa paaralan at sa mga team sports kung sa palagay mo ay makakatulong ito.

Sa Australya, ang mga ito ay sinubok nang lubusan ng isang ahensya na sumisiguro na ang lahat ng mga gamot ay ligtas. Hindi ito ibibigay sa mga tao kung ang mga ito ay hindi ligtas.

Kung ang iyong anak ay natatakot sa iniksyon, ang epektibong paghahanda at mga pamamaraan ng paglilihis ay mahalaga.

Para sa mga batang edad 5 taon at pataas, maaaring makakatulong sa iyong anak na pumunta sa isang mas maliit, mas pamilyar na lokasyon, tulad sa isang lokal na botika o klinika ng GP. Ang mga malalaking lugar na bakunahan ay maaaring maingay at maabala at nakakadagdag sa pag-aalala.

Dalhin ang mga paboritong laruan o aklat ng iyong anak upang lumikha ng isang positibong karanasan at paglilihis.

Ipaalam nang maaga sa iyong tagapagbigay kung ang iyong anak ay takot sa iniksyon upang makakapagbigay sila ng sapat na oras at matiyak na ang proseso ay hindi minamadali o puwersahan.

Maaari mong bisitahin ang [website ng Department of Health and Aged Care](https://www.health.gov.au/initiatives-and-programs/covid-19-vaccines/translations) sa [www.health.gov.au](http://www.health.gov.au) para sa karagdagang impormasyon tungkol sa bakuna.

Maaari mong tawagan ang National Coronavirus and COVID-19 Vaccine Helpline (Pambansang Tulong sa Telepono ng Coronavirus at Bakuna laban sa COVID-19) sa **1800 020 080**. Pindutin ang opsyon 8 para sa libreng mga serbisyo sa pag-iinterprete.

Kung ikaw ay bingi, o may kapansanan sa pandinig o pagsasalita, maaari mong tawagan ang National Relay Service sa **133 677**.